कॉल करने की कीमत पता करना ऑनलाइन कॉलिंग सेवा का उपयोग करना एक सेल फ़ोन या लैंड लाइन से एक अंतर्राष्ट्रीय नंबर डायल करना
पता करें कि आपको दिया गया विदेशी फोन नंबर एक लैंडलाइन या मोबाइल फोन है। यह आपके द्वारा यू.एस. से कॉल करने के लिए लगने वाली दरों को असर कर सकता है और आपको कॉल करने के तरीके को बदल सकता है।  सेल या मोबाइल फोन पर अंतर्राष्ट्रीय कॉल अक्सर फिक्स्ड या लैंडलाइन फोन की तुलना में ज्यादा दरें लगती हैं। आप पहले से यह पता करना चाहते हैं कि आप किस प्रकार के फ़ोन पर कॉल कर रहे हैं और यदि आपके पास विकल्प हो तो लैंडलाइन फ़ोन डायल करें।  कुछ देशों में यह पहचानने का एक मानक तरीका है कि दिया गया फ़ोन नंबर लैंडलाइन के लिए है या मोबाइल फ़ोन के लिए है, आमतौर पर उस नंबर या शुरू के नंबरों से पता चलता है। आप जिस फ़ोन को एक अंतर्राष्ट्रीय कॉल करने के लिए उपयोग करेंगे उसे डायल करने से पहले फोन की कंपनी से बात करें। अपने लैंडलाइन और अपने सेल फोन दोनों की कंपनी से पूछें, यदि आपके पास दोनों हैं, क्योंकि दरें भिन्न हो सकती हैं।  यदि आप अक्सर विदेश में कॉल करने वाले हैं, तो कंपनी से उनके अंतर्राष्ट्रीय कॉलिंग प्लान के बारे में बात करें। अन्यथा, एक बार की दरों के बारे में पूछताछ करें कि आपको किसी दूसरे देश में एक कॉल करने के लिए कितना शुल्क देना होगा। कुछ फोन सेवा देने वाली कंपनियाँ आपको एक अंतर्राष्ट्रीय नंबर डायल करने के लिए अन्य खास निर्देश दे सकती हैं। आपको यह भी याद रखना चाहिए कि किसी भी आंतरिक व्यापार लाइन से डायल करते समय, आपको किसी भी बाहरी लाइन तक पहुंचने के लिए "9" डायल करने की ज़रूरत हो सकती है। अंतर्राष्ट्रीय कॉलिंग प्लान, प्रीपेड कॉलिंग कार्ड, और अन्य कॉलिंग विकल्पों से जुड़ी सभी शुल्कों का पता करें। आपको यह जानना चाहिए कि अंतर्राष्ट्रीय कॉल के लिए आपसे क्या शुल्क लिया जाएगा, खासकर यदि आप उन्हें अक्सर कॉल करने वाले हैं।  अपनी वर्तमान फोन सेवा कंपनी के अंतर्राष्ट्रीय कॉलिंग प्लानों से सावधान रहें। जब ये प्रति कॉल दरों का विज्ञापन करते हैं, तो अक्सर अतिरिक्त शुल्क या व्यय शुल्क होते हैं, और पैकेज केवल तभी किफायती हो सकता है जब आप प्रति माह एक निश्चित संख्या में कॉल करने वाले हैं।  एक अंतर्राष्ट्रीय कॉलिंग कार्ड या ऑनलाइन सेवा को विकल्प के रूप में विचार करें जो अक्सर सेल फ़ोन या लैंडलाइन के कॉलिंग प्लान से सस्ते होते हैं। कॉलिंग कार्ड प्रीपेड होते हैं, इसलिए आप केवल उतना भुगतान करते हैं जितना उपयोग करते हैं।इंटरनेट आधारित सेवाएँ फ़्री हो सकती हैं या क़ीमतों के दूसरे विकल्प हो सकते हैं। किसी भी सेवा के साथ, आप सभी दरों और पोलिसियों को समझना सुनिश्चित करें। कंप्यूटर और मोबाइल डिवाइसों के लिए लोकप्रिय स्काइप एप्लिकेशन से सीधे अंतर्राष्ट्रीय फोन नंबर पर कॉल करें। उपयोग के अनुसार स्काइप क्रेडिट खरीदें या मासिक भुगतान करने के लिए सदस्यता खरीदें।  साधारण फोन के डायलपैड के 10 बटन की तरह दिखने वाले बटन का उपयोग करके अपने स्काइप ऐप में डायलपैड खोलें। फिर उस देश को ड्रॉपडाउन मेनू से चुनें जिसे आप कॉल कर रहे हैं। देश का कोड अपने आप जोड़ दिया जाएगा, इसलिए आपको केवल क्षेत्र कोड के साथ बाकी के फोन नंबर दबाने या टाइप करने होंगे। आईडीडी नंबर का उपयोग करने की कोई जरूरत नहीं है। आप जिस व्यक्ति को कॉल करने की कोशिश कर रहे हैं, यदि उसके पास स्काइप अकाउंट है, तो आप फ़ोन नंबर को डायल करना छोड़ सकते हैं और उसे मुफ्त में कॉल कर सकते हैं। किसी भी समय एक मुफ्त ऑडियो या वीडियो कॉल शुरू करने के लिए उसे संपर्क के रूप में जोड़ें। अंतर्राष्ट्रीय नंबरों पर कॉल करने के लिए दूसरी एक जैसी इंटरनेट-आधारित सेवा का उपयोग करें। इन एप्लीकेशनों के द्वारा रेगुलर फोन नंबर पर कॉल करने के लिए इंटरनेट कनेक्शन के साथ कंप्यूटर या डेटा कनेक्शन के साथ मोबाइल डिवाइस का उपयोग करें।  यदि आप बिना किसी सॉफ्टवेयर या ऐप को डाउनलोड किए कंप्यूटर ब्राउज़र से कॉल करना चाहते हैं तो पॉपटॉक्स (PopTox) जैसी सेवाओं को आज़माएं।  फ्री में अन्तर्राष्ट्रीय कॉल करने के लिए मैजिकऐप (MagicApp) और टॉकाटॉन (Talkatone) जैसे मोबाइल ऐप का उपयोग करें। या, सस्ती दरों पर कॉल करने के लिए गूगल हैंगआउट्स (Google Hangouts), रेबटेल (Rebtel), या वोनेज (Vonage) जैसी सेवा का प्रयास करें। अपने कॉल पाने वाले से पूछें कि क्या आप अन्य ऑनलाइन एप्लीकेशनों के माध्यम से उन तक पहुंच सकते हैं जिन्हें कॉल करने के लिए पारंपरिक फोन नंबर की जरूरत नहीं होती है। इनमें से कई वीओआईपी (Voip) सेवाएं पर जुड़ना और ऐप के दूसरे उपयोगकर्ताओं को कॉल करना फ्री है।  गूगल हैंगआउट्स (Google Hangouts), वाईबर (Viber) या फेसबुक (Facebook) मैसेंजर जैसी लोकप्रिय सेवाओं को आज़माएं। इन ऐप्स के दूसरे उपयोगकर्ताओं को मुफ्त में कॉल करने के लिए आपको सिर्फ इस सेवा से जुड़ने की जरूरत है।  सुनिश्चित करें कि आप और आपके द्वारा कॉल किये जाने वाला व्यक्ति दोनों अपने कंप्यूटर या फोन पर एप्लिकेशन के द्वारा कॉल करने से पहले एक भरोसेमंद इंटरनेट कनेक्शन से जुड़े हैं। आपके मोबाइल डिवाइस पर किसी भी ऐप का उपयोग करने के लिए डेटा दरें तब तक लागू रहती हैं जब तक कि वाईफाई से नहीं जोड़ दिया जाता है। किसी दूसरे नंबर को डायल करने से पहले यू.एस. के लिए इंटरनेशनल डायरेक्ट डायलिंग (IDD) नंबर का उपयोग करें। यह दिखाता है कि आपके द्वारा डायल किया जाने वाला फ़ोन नंबर अमेरिका के बाहर का होगा।  याद रखें कि "011" केवल उत्तर अमेरिकी नंबर से पहले लगाया जाता है। अगर आप अमेरिका के अलावा किसी अन्य देश से कॉल कर रहे हैं, तो आपको उस देश का IDD पता लगाने की जरूरत होगी।  कभी-कभी अंतर्राष्ट्रीय फोन नंबर फोन नंबर के अंकों से पहले "+" चिन्ह के साथ लिखें होंगे। यदि आप एक सेल फोन से डायल कर रहे हैं, तो आप "+11" की जगह पर "+" चिन्ह (आमतौर पर "0" के रूप में एक ही बटन पर पाया जाता है) का उपयोग कर सकते हैं या यदि आप चाहें तो "+" को "011" से बदल सकते हैं। उस देश का कोड पता करें, जिस देश को आप कॉल कर रहे हैं। यह संख्या इस पर निर्भर करती है कि आप किस देश का नंबर डायल करना चाहते हैं, उसके आधार पर यह अलग-अलग होगा, लेकिन इसमें हमेशा 1-3 अंक होंगे।  एक उदाहरण के रूप में, यदि आप ऑस्ट्रेलिया में एक फ़ोन नंबर पर कॉल कर रहे थे, तो देश का कोड "61" है, इसलिए आप 011 (IDD नंबर) के बाद, 61 (देश का कोड) डायल करेंगे। ध्यान दें कि कुछ देश एक देश का कोड साझा करते हैं। उदाहरण के लिए, अमेरिका, कनाडा, अधिकांश कैरिबियन, गुआम, और अन्य अमेरिकी क्षेत्र सभी देश का कोड “1” साझा करते हैं।  देश के कोड में एक नंबर जोड़ा जा सकता है अगर उस देश में लैंडलाइन के बजाय मोबाइल फोन पर कॉल करने का अलग तरीका है। उदाहरण के लिए, मैक्सिको में, आपको मोबाइल फोन नंबर पर कॉल के लिए देश के कोड ("52") के बाद "1" डायल करना होगा। अंतर्राष्ट्रीय डायलिंग कोड और देश के कोड के बाद, आप शहर या क्षेत्र का कोड डायल करेंगे, जिसे आमतौर पर स्थानीय नंबर के हिस्से के रूप में दिया जाता है। यह फ़ोन नंबर को आपके द्वारा कॉल किए जाने वाले देश के भीतर किसी खास शहर या क्षेत्र तक सीमित कर देता है।  शहर/क्षेत्र का कोड 1-3 अंकों के बीच एक संख्या हो सकती है।  ध्यान दें कि छोटे देश, शहर या क्षेत्र का कोड का उपयोग नहीं भी कर सकते हैं, तब आप जो भी फोन नंबर दिया गया है, उसे डायल करेंगे। ध्यान दें कि यदि किसी शहर/क्षेत्र का कोड आपको नहीं दिया गया है, तो आपको इसे उस जगह के आधार पर देखने की बजाय उस व्यक्ति से पूछना चाहिए जिसका फोन नंबर है। हो सकता है कि किसी का वर्तमान पता या गृह नगर उनके क्षेत्र का कोड एक न हों, क्योंकि एक फ़ोन जहां इसका उपयोग किया जाता है उसे एक अलग क्षेत्र कोड में खरीदा जा सकता है। आईडीडी नंबर, देश का कोड और शहर/क्षेत्र कोड को डालने के बाद आपको दिए फोन नंबर के बाकी अंकों को डायल करें। फिर कॉल करने के लिए अपने फोन पर कॉल बटन दबाएं।  ध्यान दें कि किसी अन्य देश के फ़ोन नंबर में घरेलू यू. एस. फ़ोन नंबर की संख्या 7 से ज्यादा या कम अंक हो सकते हैं। यदि एक फोन नंबर से पहले "0" दिया गया है जिसे आप कॉल करने वाले हैं, तो इसे हटा दें और बाकी फ़ोन नंबर को डायल करें। शून्य एक "ट्रंक कोड" है जो कई देशों के भीतर घरेलू कॉल के लिए होता है, लेकिन इसका उपयोग अंतरराष्ट्रीय कॉल के लिए नहीं किया जाता है।  एक पूरे उदाहरण के लिए, कहें कि आप यूनाइटेड किंगडम में इंग्लैंड के लंदन में ब्रिटिश संग्रहालय कॉल कर रहे हैं। अमेरिका से कॉल करने के लिए, आप आईडीडी नंबर "011" का उपयोग करते हैं। यूके के लिए देश का कोड "44" है, और लंदन के लिए क्षेत्र कोड "20" है। बाकी फोन नंबर "7323 8299" है। कुल मिलाकर, आप अपने कॉल को संग्रहालय में लगाने के लिए 011 44 20 7323 8299 डायल करेंगे।
पता करें अगर अंतर्राष्ट्रीय फोन नंबर मोबाइल है: अपने फ़ोन की कंपनी से अंतर्राष्ट्रीय कॉल दरों के बारे पूंछें: अंतर्राष्ट्रीय कॉलिंग प्लानों और कार्डों के बारे में ज्यादा जानें: अंतर्राष्ट्रीय नंबर डायल करने के लिए स्काइप (Skype) का उपयोग करें: मैजिकऐप (MagicApp) या पॉपटोक़्स (PopTox) जैसी दूसरी सेवाओं को आजमायें: उस ऑनलाइन सेवा को आजमायें जो फ़ोन नंबरों का उपयोग नहीं करती है: अपने कीपैड पर "011" डायल करें: आगे देश का कोड डालें: यदि जरूरी हो तो शहर/ क्षेत्र का कोड डायल करें: फोन नंबर के बाकी अंकों को डालें:
https://www.wikihow.com/Make-International-Calls-from-the-USA https://www.wikihow.com/Make-International-Calls-from-the-USA https://www.wikihow.com/Make-International-Calls-from-the-USA
Determining the Cost to Call Using an Online Calling Service Dialing an International Number from a Cell Phone or Landline